Info Tammelan ottelutapahtumasta

Taustatyö ja yleisön tuki takaavat pelipäivän onnistumisen

Kevät on lämmennyt. Ilves pääsee pelaamaan kauden ensimmäisen ottelunsa varsinaisella kotistadionillaan Tammelassa. Kuhina jalkapallopyhätössä alkaa jo hyvän aikaa ennen perjantaina koittavaa VPS-kotiottelua. Mainosaitoja kasataan, sähkökaapeleita vedetään ja työkalujen pauke kaikuu lehtereillä. Ilveksen toimitusjohtaja Tomi Erola kertoi urakoinnista.

– Kaikenlaista tähän stadionin valmisteluun kuuluu. Palvelut pyritään järjestää mahdollisimman hyviksi. Kyllä tässä kuluu päiviä ja viikkoja, kun ottelutapahtumaa rakennetaan alusta asti. Toimistoaika jää päivisin vähiin, paperitöitä hoidetaan sitten iltaisin. Hyvä puolihan on ainakin se, että näillä ilmoilla saa hyvän rusketuksen, Erola keventää.

– Ilves on vähän niin kuin oma lapsi. Pitäähän sitä totta kai hoitaa. Tammelassa on ihan oma henkensä, joka on tullut monelle tutuksi vuosien saatossa. Tehty työ palkitsee vuoden edetessä, ja hienoahan se olisi jälleen päättää kausi mitalipeleihin. Sitä kohden mennään ensimmäistä kertaa Tammelassa nyt perjantaina. Paikalla on varmasti jälleen paljon yleisöä ja tunnelma kohdillaan.

Tietoa uusista järjestelyistä

– Tammelan stadionin portit aukeavat perjantaina 1,5 tuntia ennen ottelun alkua eli klo 17.00. Samaan aikaan avautuvat myös stadionin palvelupisteet

– Ennakkolipunmyynti otteluun on käynnissä osoitteessa

https://www.seamchip.fi/ilvesjalkapallo Lisäksi saat ennakkolippuja Kortteliravintola Kivenheitosta (vain muut katsomot -lippuja)

– Lipunmyynti stadionin porteilla alkaa kello 17.00. Pääkatsomolippuja saa ostettua vain Tammelan torin puoleiselta portilta. Muihin katsomoihin saat lippuja Kivenheiton, Tammelan torin ja Tammelan koulun porteilta. Salhojankadun portti on vieraskannattajaportti. Varatut ja noudettavat liput noudetaan Tammelan torin puoleiselta portilta

– Kaikilla sisäänpääsyporteilla käy maksuna korttimaksu, käteinen ja Smartum-kulttuurisetelit, Virike-setelit sekä TyKy-Kuntoseteli +

– Kausikorteilla ja ennakkolipuilla pääsee sisään Kivenheiton, Tammelan torin ja Tammelan koulun porteilta

– Vieraskannattajakatsomoon on pääsy vain Salhojankadun portista. Stadionin sisällä ei ole mahdollista siirtyä katsomoiden välillä

– Kaikilla sisäänkäynneillä on turvatarkastus

– Stadionilla yleisöä palvelee viisi kioskipistettä, yhdeksän grillipistettä, neljä hodaripistettä, viisi anniskelualuetta, kaksi fanituotemyyntipistettä ja Guru’s Kitchen myyntivaunu. Palvelupisteiden tarkemmat sijainnit näet alla olevasta palvelukartasta

– Anniskelulain muutokset ovat tuoneet myös muutoksia stadionin anniskelupalveluihin. Tulevalla kaudella stadionin länsipäädyn katsomo on anniskelukatsomo, joten katsomoon ja länsipäätyyn on pääsy vain 18-vuotta täyttäneillä (vieraskannattajien alueella on myös oma katsomonosa alle 18-vuotiaille). Pääkatsomon itäpuolella sijaitsevalla hiekka-alueella on kaksi pientä anniskelukatsomoa, joihin on niin ikään pääsy vain 18-vuotta täyttäneillä. Lisäksi stadionin Kivenheiton kulmaan on rakennettu uusi anniskeluterassi, joka on vain 18-vuotta täyttäneille

– Tammelan stadionin anniskelupisteissä on perjantaina Happy Hour klo 17.00 – 18.00

– Perjantain otteluisäntänä toimii Autotalo Laakkonen. Ennen ottelun alkua molempien joukkueiden pelaajat potkaisevat yleisölle Autotalo Laakkosen lahjoittamia jalkapalloja

Ilves ry:n aiemmin keväällä julkaisemaan mobiili-sovellukseen eli appiin julkaistaan torstaina Ilves Edustuksen lisäosa. Lataamalla appin saat itsellesi tietoa Ilveksen uutisista, tapahtumista ja eduista. Kotiottelupäivinä appissa saatavilla etu – ja tarjouskuponkeja käytettäväksi stadionin palvelupisteillä. Lataa Ilves-appi Google Play Storesta tai Apple storesta. Seuraa uutisointiamme, niin saat lisätietoa appista.

Tervetuloa viihtymään Tammelaan!

